Βρυξέλλες, 22.12.2004

SEC(2004) 1630 τελικό

Ανακοίνωση της Επιτροπής προς το Συμβούλιο

σχετικά με τα μέτρα που έχουν ληφθεί από την Τσεχική Δημοκρατία, την Κύπρο, τη Μάλτα, την Πολωνία και τη Σλοβακία με σκοπό τη συμμόρφωση προς τις συστάσεις του Συμβουλίου βάσει της διαδικασίας υπερβολικού ελλείμματος

Ανακοίνωση της Επιτροπής προς το Συμβούλιο

σχετικά με τα μέτρα που έχουν ληφθεί από την Τσεχική Δημοκρατία, την Κύπρο, τη Μάλτα, την Πολωνία και τη Σλοβακία με σκοπό τη συμμόρφωση προς τις συστάσεις του Συμβουλίου βάσει της διαδικασίας υπερβολικού ελλείμματος

Μετά τη δημοσίευση των οικονομικών προβλέψεων των υπηρεσιών της Επιτροπής την άνοιξη του 2004, για τις οποίες ελήφθησαν υπόψη στοιχεία που οι πέντε υπό εξέταση χώρες είχαν υποβάλει τον Μάρτιο του 2004, η Επιτροπή κίνησε τη διαδικασία υπερβολικού ελλείμματος για καθεμιά από τις χώρες αυτές, λόγω του ότι τα ελλείμματά τους είχαν υπερβεί κατά το 2003 το 3% του ΑΕΠ. Βάσει συστάσεως της Επιτροπής, το Συμβούλιο απεφάνθη στις 5 Ιουλίου 2004 ότι όλες οι εν λόγω χώρες είχαν υπερβολικό έλλειμμα, συγχρόνως δε απηύθυνε σε καθεμιά από τις υπόψη χώρες σύσταση δυνάμει του άρθρου 104 παράγραφος 7 για τη διόρθωσή του[1]. Ακολούθως παρατίθενται οι εκτιμήσεις της Επιτροπής σχετικά με τη συμμόρφωση καθεμιάς από τις εν λόγω χώρες με τις συστάσεις του Συμβουλίου.

Σε ό,τι αφορά την Τσεχική Δημοκρατία , η σύσταση του Συμβουλίου βάσει του άρθρου 104 παράγραφος 7 περιείχε σύσταση προς τις τσεχικές αρχές για τη διόρθωση του υπερβολικού ελλείμματος μέχρι το 2008, καθώς και για την «ανάληψη αποτελεσματικής δράσης μέχρι τις 5 Νοεμβρίου 2004 σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005» (το οποίο καθορίζεται στο 4,7% του ΑΕΠ στο πρόγραμμα σύγκλισης του Μαΐου του 2004). Με βάση τα τρέχοντα στοιχεία και τα μέτρα που καθορίζονται αναλυτικά στον προϋπολογισμό του 2005, εκτιμάται ότι η κυβέρνηση της Τσεχικής Δημοκρατίας έχει αναλάβει αποτελεσματική δράση σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005 εντός της προθεσμίας της 5ης Νοεμβρίου, όπως ορίζει η σύσταση του Συμβουλίου. Ως εκ τούτου, η Επιτροπή συμπεραίνει ότι δεν είναι αναγκαία προς το παρόν πρόσθετα μέτρα στο πλαίσιο της διαδικασίας υπερβολικού ελλείμματος.

Προκειμένου για την Κύπρο , η σύσταση του Συμβουλίου βάσει του άρθρου 104 παράγραφος 7 περιείχε σύσταση προς τις κυπριακές αρχές για την «ανάληψη αποτελεσματικής δράσης μέχρι τις 5 Νοεμβρίου 2004 προκειμένου να επιτευχθεί ο στόχος τους για μείωση του ελλείμματος σε ποσοστό κατώτερο του 3% του ΑΕΠ το 2005 με αξιόπιστο και διατηρήσιμο τρόπο, όπως ορίζεται στη γνώμη του Συμβουλίου, της 5ης Ιουλίου 2004, για το πρόγραμμα σύγκλισης που υπεβλήθη τον Μάιο του 2004». Με βάση τα τρέχοντα στοιχεία και τα μέτρα που καθορίζονται αναλυτικά στον προϋπολογισμό του 2005, εκτιμάται ότι η κυβέρνηση της Κύπρου έχει αναλάβει αποτελεσματική δράση σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005 εντός της προθεσμίας της 5ης Νοεμβρίου, όπως ορίζει η σύσταση του Συμβουλίου. Ως εκ τούτου, η Επιτροπή συμπεραίνει ότι δεν είναι αναγκαία προς το παρόν πρόσθετα μέτρα στο πλαίσιο της διαδικασίας υπερβολικού ελλείμματος.

Σε ό,τι αφορά τη Μάλτα , η σύσταση του Συμβουλίου βάσει του άρθρου 104 παράγραφος 7 περιείχε σύσταση προς τις αρχές της Μάλτας για τη διόρθωση του υπερβολικού ελλείμματος μέχρι το 2006, καθώς και για την «ανάληψη αποτελεσματικής δράσης μέχρι τις 5 Νοεμβρίου 2004 σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005» (το οποίο καθορίζεται στο 3,7% του ΑΕΠ στο πρόγραμμα σύγκλισης του Μαΐου του 2004). Με βάση τα τρέχοντα στοιχεία και τα μέτρα που καθορίζονται αναλυτικά στον προϋπολογισμό του 2005, εκτιμάται ότι η κυβέρνηση της Μάλτας έχει αναλάβει αποτελεσματική δράση σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005 εντός της προθεσμίας της 5ης Νοεμβρίου, όπως ορίζει η σύσταση του Συμβουλίου. Μολονότι ο προϋπολογισμός για το 2005 υπεβλήθη μετά την παρέλευση της προθεσμίας της 5ης Νοεμβρίου, το γεγονός αυτό δεν μεταβάλει το συμπέρασμα περί της ανάληψης αποτελεσματικής δράσης, δεδομένου ότι η πρόβλεψη περί μη μεταβολής πολιτικής που διατυπώνεται σε σχέση με το έλλειμμα του 2005 στις προβλέψεις των υπηρεσιών της Επιτροπής του φθινοπώρου του 2004 συμβάδιζε σε γενικές γραμμές με τον στόχο που ετίθετο στο πρόγραμμα σύγκλισης του Μαΐου του 2004. Ως εκ τούτου, η Επιτροπή συμπεραίνει ότι δεν είναι αναγκαία προς το παρόν πρόσθετα μέτρα στο πλαίσιο της διαδικασίας υπερβολικού ελλείμματος.

Προκειμένου για την Πολωνία , η σύσταση του Συμβουλίου βάσει του άρθρου 104 παράγραφος 7 περιείχε σύσταση προς τις πολωνικές αρχές για τη διόρθωση του υπερβολικού ελλείμματος μέχρι το 2007, καθώς και για την «ανάληψη αποτελεσματικής δράσης μέχρι τις 5 Νοεμβρίου 2004 σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005» (το οποίο καθορίζεται στο 4,2% του ΑΕΠ στο πρόγραμμα σύγκλισης του Μαΐου του 2004). Με βάση τα τρέχοντα στοιχεία και τα μέτρα που καθορίζονται αναλυτικά στον προϋπολογισμό του 2005, εκτιμάται ότι η κυβέρνηση της Πολωνίας έχει αναλάβει αποτελεσματική δράση σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005 εντός της προθεσμίας της 5ης Νοεμβρίου, όπως ορίζει η σύσταση του Συμβουλίου. Ως εκ τούτου, η Επιτροπή συμπεραίνει ότι δεν είναι αναγκαία προς το παρόν πρόσθετα μέτρα στο πλαίσιο της διαδικασίας υπερβολικού ελλείμματος.

Σε ό,τι αφορά τη Σλοβακία , η σύσταση του Συμβουλίου βάσει του άρθρου 104 παράγραφος 7 περιείχε σύσταση προς τις σλοβακικές αρχές για τη διόρθωση του υπερβολικού ελλείμματος μέχρι το 2007, καθώς και για την «ανάληψη αποτελεσματικής δράσης μέχρι τις 5 Νοεμβρίου 2004 σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005» (το οποίο καθορίζεται στο 3,9% του ΑΕΠ στο πρόγραμμα σύγκλισης του Μαΐου του 2004). Με βάση τα τρέχοντα στοιχεία και τα μέτρα που καθορίζονται αναλυτικά στον προϋπολογισμό του 2005, εκτιμάται ότι η κυβέρνηση της Σλοβακίας έχει αναλάβει αποτελεσματική δράση σε σχέση με τα προγραμματισμένα μέτρα με σκοπό την επίτευξη του στόχου για το έλλειμμα του 2005 εντός της προθεσμίας της 5ης Νοεμβρίου, όπως ορίζει η σύσταση του Συμβουλίου. Ως εκ τούτου, η Επιτροπή συμπεραίνει ότι δεν είναι αναγκαία προς το παρόν πρόσθετα μέτρα στο πλαίσιο της διαδικασίας υπερβολικού ελλείμματος.

[1] Βλ. http://europa.eu.int/comm/economy_finance/about/activities/sgp/procedures_en.htm.